Teatrlashgan vaziyat hosil qilish

Teatrlashgan vaziyat hosil qilish, (media matn asosida ayrim epizodlarni inssenirovka qilish, media matn jarayonini namoyish etish);
Tasviriy-immitatsiya tayyorlash (afishalar yaratish, fotoko‘rgazma, ma’lum mavzuda asarlardagi rasmlarni namoyish etish) kabilarni tushunish, qo‘llay olish ko‘nikmasini hosil qiladi.
Yuqoridagi didaktik materiallarni tayyorlash, namoyish etish, tahlil asosida xulosa qilish, talabalarni emotsional qabul qilish orqali nafis san’atni tushunishga olib keladi. Bu holat talabalarni umumintellektual rivojlanishida, bilim olishi, tarbiya topishida muhim omil bo‘lib xizmat qiladi.
Media ta’lim metodlari asosidagi darslar berilayotgan axborotlarni qabul qilish va o‘zlashtirib olish jarayonida quyidagi ikki komponentlar ishtirokini ta’minlaydi.
Media ta’lim darslarida kompyuterlar universal holda qo‘llanishi va ishtiroki bilan xarakterlanadi.
An’anaviy texnologiyalar vositalari yoniga dasturli vositalar to‘ldiruvchi bo‘lib kiradi. U holda ayrim predmetlar, mavzularni o‘qitishga, o‘zlashtirishga qulay muhit yaratadi. Unda ta’lim mazmuni matni aniq, ravon shakllantirilgan bo‘ladi. u ta’lim mazmuni tasvirlangan holda sxema, rasmlar, tablitsalar, videofragmentlar, ovozli, animatsion ta’minotlar bilan namoyish etiladi.
Yuqoridagi faoliyatni amalga oshirishda kompyuter va dasturlar bir-biri bilan uyg‘unlashgan, moslashgan holda bir-birini to‘ldirishi kerak; ta’lim maqsadi, mazmuni, shakli, o‘qitish metodlari, o‘qituvchi va talabalar faoliyati muvofiqlashtiriladi.
Bunday holda tashkil etilgan media ta’limning didaktik prinsiplari, imkoniyatlari kengayadi, boyib boradi. Bu esa ta’limni yangi prinsip – individuallashtirilgan, faollashtirilgan holda tashkil etishni ta’minlaydi.
Media ta’lim metodi asosidagi darslarning eng afzallik tomoni shundaki, ta’lim jarayonida talabalarning hozirgi axborot oqimlari jadallashayotgan bir vaqtda mustaqil ijod qila olish imkoniyatlari, qobiliyatlarini rivojlantirib boradi. Shu munosabat bilan media ta’lim metodi asosidagi darslar mazmunini belgilash, tashkil etishda faqatgina predmet yoki mavzu mazmuniga qarab qolmay, balki uning ta’limiy, tarbiyaviy, umumrivojlantiruvchi tomonlarini ham hisobga olish kerak bo‘ladi. ular axborotdan foydalanish madaniyatini shakllantirishga yo‘g‘rilgan bo‘lmog‘i, ya’ni, kerakli axborotni olish qobiliyatini, ularni yangi texnikalar yordamida qayta ishlash, amaliyotda qullash ko‘nikmalarini rivojlantirishga qaratilishi talab etiladi.
Media ta’lim metodi asosidagi darslar kompyuterlashtirilgan sinflarda, multimediani proektorlar bilan jihozlashda o‘tkaziladi.
Kompyuterlashgan sinflarda o‘quv faoliyatining namunali-samarali kechishi uchun u yerda qo‘shimcha joylashtirilgan o‘quv stollaridan foydalanish maqsadga muvofiq. Bu holat sanitar-gigienik me’yorlarga rioya etish, talabalarning o‘quv faoliyatini boshqa joyda tashkil etish imkoniyatini yaratadi.
Agar o‘qituvchi ko‘rgazmali tasvirlardangina foydalansa, ularni bir komplekt kompyuterda ekranga namoyish etish bilan cheklanadi. Auditoriyada talabalar bilan ishlashni quyidagicha tashkil etish mumkin:
video fragmentlarni frontal ko‘rish;
topshiriq, mashqlarni bajarishda amaliy mashg‘ulotlarni individual ishlash;
umumiy o‘quv loyihalarini modelli eksperimentni bajarishda kichik guruhlarda ishlash;
media ta’lim metodi asosida darslarni tashkil etishda ham o‘quv jarayonining hamma komponentlari o‘z aksini topishi, faoliyat kompyuter va kompyutersiz almashinib turishi mumkin;
faollashtirish (o‘quv materialini takrorlash, materialni birinchi bora o‘zlashtirish), kompyuterda yoki kompyutersiz;
bilim, ko‘nikma, malakalarni shakllantirish (o‘quv axborotlari blokining mohiyatini bilib, tushunib olish va uni mustahkamlash) kompyuterda yoki uning ishtirokisiz;
o‘quv materiallarini amalda qo‘llay olish, o‘quv materialini o‘zlashtirganligini nazorat qilish: kompyuter va kompyutersiz variantda.
Yuqoridagilardan xulosa shuki, media ta’lim metodi asosida darslarni tayyorlash, samarali o‘tkazish o‘qituvchilardan quyidagilarni talab etadi:
yuqori darajadagi kasbiy mahoratga ega bo‘lish;
zamonaviy metodik tayyorgarlikka ega bo‘lish;
talabalar bilan muloqotga kirishish, chuqur psixologik va pedagogik bilimlarga ega bo‘lish;
yuksak ma’naviy va ma’rifiy madaniyatga ega bo‘lish;
zamonaviy axborot va kommunikatsiya texnologiyalarini o‘zlashtirib olish va Internetdan foydalanish;
o‘quv faoliyatiga innovatsiya, pedtexnologiya, interfaol metodlarni o‘zlashtirish orqali o‘quv jarayonini tashkil eta bilishi talab etiladi.
|